དེ་དག་བོད་དང་འབྲེལ་བ་ཅི་འདྲ་སྙམ་ན།མགོ་ཚུགས་པའི་དུས་ནི་བཅོས་བསྒྱུར་སྒོ་འབྱེད་བྱས་རྗེས་ཡིན་པར་སྣང་སྟེ།འབྲེལ་ས་ཡང་གཙོ་བོ་རྒྱའི་གློག་བརྙན་དང་སྒྲུབ་མཁན་གཙོ་བོ་གཞུང་ཕྱོགས་ཀྱི་བརྙན་འཕྲིན་ལས་ཁུངས།ཐབས་ལམ་ཡང་གཙོ་བོ་སྐད་སྒྱུར་ཡིན།ཚོང་རའི་དཔལ་འབྱོར་འཕེལ་བ་དང་བསྟུན་ནས་སྤྱི་སྒེར་གྱི་གློག་བརྙན་ཀུང་ཟི་ཆེ་ཆུང་འགའ་རེ་བྱུང་ཡོད་ཅིང་།དེ་དག་གི་ཁྱབ་ཡུལ་གཙོ་བོ་ཨ་མདོའི་ཕྱོགས་ཡིན་ལ།བརྟག་དཔྱད་ལྟར་ན།ཨམ་ཕྱོགས་ཀྱི་གློག་བརྙན་ཀུང་ཟི་དེ་དག་གིས་ཀྱང་བསྒྱུར་བྱ་གཙོ་བོ་རྒྱའི་མུ་འབྲེལ་བརྙན་འཕྲིན་ཟློས་གར་དང་ཤང་ཀང་གི་གློག་བརྙན་སོགས་བྱེད་ཅིང་།ཕྱི་རྒྱལ་གྱི་གློག་བརྙན་རེ་འགའ་ཡང་བསྒྱུར་བར་ཡོད།